VEGA & Live Nation præsenterer
**Macklemore & Ryan Lewis følger op på Roskilde-optræden med koncert i VEGA**

*Efter at have spillet en ekstremt velbesøgt og forrygende koncert på Roskilde Festivals Cosmopol-scene fredag eftermiddag gæster den alternative amerikanske hiphop-duo den 25. september atter Danmark, hvor de giver koncert i Lille VEGA.*

Duoen, der består af rapper Macklemore og producer Ryan Lewis, giver dermed deres første koncert på et dansk spillested. De ankommer med masser af selvtillid efter at have spillet for 6000 begejstrede publikummer i et propfyldt Cosmopol-telt på den netop overståede Roskilde Festival.

Deres alternative hiphop, der bryder med traditionelle genre-konventioner, trækker både på rock og elektronisk musik, og også tematisk adskiller Macklemore sig fra mange af genrens navne. Derfor appellerer [Macklemore & Ryan Lewis](http://macklemore.com/) også til langt flere end blot hiphop-fans.

[Hør nummeret Can’t Hold Us”](http://www.youtube.com/watch?v=eBItbPi-ZU8).

**Fremhævet som et navn, man skal holde øje med i 2012**
Selvom Macklemore har været aktiv siden år 2000, så er det netop nu, han for alvor er ved at slå igennem. Tidligere på året blev han udvalgt som en af årets ”Unsigned Hype”-kunstnere af det anerkendte, amerikanske hiphop-magasin The Source Magazine, og hos det andet store amerikanske hiphop-magasin, XXL Magazine, var han blandt årets ”Freshman Class”.

Hans debutalbum er sat til at udkomme i år, og forventningerne er store. Macklemore har de sidste par år nemlig markeret sig med en række markante mixtapes og ep’er, hvoraf den seneste, *The VS. Redux EP*, udkom i oktober 2010.

Lyt til singlerne [”Wings”](http://www.youtube.com/watch?v=gAg3uMlNyHA) og [”Victory Lap”](http://www.youtube.com/watch?v=mGCUfiB7_-8).

**Fakta om koncerten**
Macklemore & Ryan Lewis (US)
Tirsdag den 25. september kl. 21

Lille VEGA, Enghavevej 40, 1674 Kbh. V

185 kr. + gebyr
Billetsalg via VEGAs hjemmeside, BilletNET og på posthuse.
Læs mere om koncerten på <http://vega.dk/arrangementer/macklemore-ryan-lewis-8114.html>.

*For yderligere oplysninger kontakt venligst*

Anders Madsen

Online-redaktør
akm@vega.dk - 3326 0946